Sedmerovec

Sedmerovec je obec na Slovensku v okrese Ilava. Rozprestiera sa na južnom úpätí pohraničných hôr moravsko - slovenských Bielych Karpát. Patrí do okresu Ilava a do vyššieho územného celku Trenčiansky kraj.

Obec má 424 obyvateľov (k 31. 12. 2020). Nadmorská výška obce je 258 m n. m. Samostatnou sa obec stala v roku 1990; dovtedy bola súčasťou obce Bolešov. V obci sa nachádza kultúrny dom, dom smútku, kostol Božského Srdca Ježišovho a športový areál, kde sa tradične konajú futbalové turnaje. Obec má vybudovaný obecný vodovod. V obci pôsobí aj dychová hudba Sedmerovanka. 

 Pominovec 
Pominovec je časť obce Sedmerovec. Pominovec sa nachádza na ľavej strane cesty smerom od Púchova, za obcou Pruské. Nachádza sa v nej románsky kostol Sťatia sv. Jána Krstiteľa z 12. storočia v ktorom sa raz do roka slúži svätá omša. Každoročne sa tam koná cyklopúť v poslednú augustovú nedeľu.

 Referencie 

 Pozri aj 
 Zoznam kultúrnych pamiatok v obci Sedmerovec

 Iné projekty 

 Externé odkazy 

 Sedmerovanka
 www.apsida.sk - profil románskeho kostola


Kategória:Obce okresu Ilava